Paterna regularà l'ús dels patinets en la via pública
05/09/2018

# Paterna regularà l'ús dels patinets en la via pública

[![Paterna regularà l'ús dels patinets en la via pública](/images/noticias/2018/09/marcha-bicis-gr.jpg)](/images/noticias/2018/09/marcha-bicis-gr.jpg)

05.09.2018

L'Ajuntament ampliarà l'Ordenança Municipal de Tràfic per a regular l'ús dels patinets

L'Ajuntament de Paterna està preparant una ampliació de l'Ordenança Municipal de Tràfic per a regular l'ús dels patinets en la via pública del seu terme municipal.

Així ho ha anunciat hui la regidora de Seguretat, Núria Campos, qui ha avançat que _“l'objectiu és reglamentar d'una manera més completa el trànsit d'aquest tipus de vehicle, establint per on poden circular i per on no, si han de portar o no elements reflectors, etc. per a millorar la convivència en l'espai públic entre vianants i vehicles i garantir una mobilitat seguretat per la ciutat”._

_“Amb l'ampliació de l'ordenança, cerquem adequar el nostre reglament a la realitat actual, ja que cada vegada és més freqüent l'ús de patinets en les ciutats”,_ ha assenyalat la regidora al mateix temps que ha recordat que _“l'actual ordenança municipal de tràfic sí que conté una normativa específica per als usuaris de bicicletes i el que anem a fer és estendre-la i adaptar-la als usuaris de patinets”._

En aquest sentit, Núria Campos ha avançat que _“la nova ordenança també arreplegarà l'ús del casc en els usuaris de bicicletes i patinets, establint que pel casc urbà, els menors de 16 anys hauran d'utilitzar casc quan circulen mentre que fóra del casc urbà, tothom haurà d'anar proveït d'aquest element de seguretat”._

Finalment, la regidora ha precisat que també es crearà una taula de treball, en la qual participaran representants de les àrees de Mobilitat, Policia Local i d'Usos Municipals, per a reglamentar el servei de patinets i tenir ja regulada aquesta activitat per si en un futur es volguera prestar aquest servei en el municipi.